ประจำเดือนมา​ 4-7​ ​ธค​ ยาคุมเม็ดสุดท้ายหมด​วันที่​ 9​ ธค​ เริ่มกินแผงใหม่​ 10 ธค​ กินได้​ 14​ เม็ด​ คือวันที่​23​ ธค​ ประจำเดือนมา​ อยากทราบว่าต้องกินแผงเดิมให้หมดแล้วค่อยเริ่มแผงใหม่เหมือนเดิม​ หรือ​ หยุดกินแผงเดิมแล้วเริ่มกินแผงใหม่ได้เลยค่ะ (กินแบบ28เม็ด)​
สวัสดีค่ะ หากยาคุมกำเนิดที่ทานอยู่ เป็นยาคุมชนิดที่มี 28 เม็ด เมื่อทานยาครบ 28 เม็ดแล้ว ก็ให้เริ่มทานยาแผงใหม่ต่อทันทีดังนั้น หากทานยาคุมหมดในวันที่ 9 ธ.ค. และเริ่มทานแผงใหม่ในวันที่ 10 ธ.ค. ถือว่าทำได้ถูกต้องแล้ว ส่วนการที่มีเลือดออกมาในวันที่ 23 ธ.ค. หากเลือดที่ออกมีปริมาณไม่มากน่าจะเป็นอาการเลือดออกกะปริดกะปรอยที่เกิดจากผลของยาคุมกำเนิดได้ โดยเฉพาะหากเป็นยาคุมชนิดที่มีฮอร์โมนต่ำ หรืออาจเกิดจากการทานยาไม่ตรงเวลา ทานยาในเวลาที่ต่างกันมากเกินไปแนะนำให้ทานยาต่อจนครบ 28 เม็ดเหมือนเดิม ก่อนที่จะเริ่มทานยาแผงใหม่ ไม่ควรหยุดทานยาแผงเดิมค่ะแต่หากเลือดที่ออกมีปริมาณมาก หรือมีปวดท้องน้อยรุนแรง หรือมีตกขาวที่ผิดปกติร่วมด้วย อาจไม่ใช่ผลข้างเคียงจากยา แต่อาจเกิดจากสาเหตุอื่น เช่น มีมดลูกอักเสบ เป็นต้น ซึ่งหากมีอาการเหล่านี้ ควรหยุดทานยาคุมไปก่อน และไปพบสูติ-นรีแพทย์ค่ะ